Aarhuus Stifts-Tidende, 1847-09-08
Fædrelandet. Atter har vor Konge ved en vigtig Reform viist sit ægte liberale Sindelag og sin Beredvillighed til at gaae ind paa Stændernes Ønsker. Under 28de Juli sidstl. er udfærdiget følgende allerhøieste Rescript til Generalgouverneuren paa de danskevestindiske Eilande: Vi Christian den Ottende &c. Det er Vor ved Retfærdigheds og Humanitets Motiver og ved Hensyn til Vore Vestindiske Coloniers Vel og Planternes egen Jnteresse fremkaldte Kongelige Villie, at den Raadighed over de Ufrie, hvoraf Eierne for Tiden ere i Besiddelse, skal ophøre, dog saaledes, at denne Forandring, for at alle Vedkommendes Tarv kan blive iagttaget og de fornødne Forberedelser til Overgangen trufne skal indtræde 12 Aar efter Datum af denne Vor allerhøieste Resolution og i Mellemtiden de nu bestaaende Forhold vedblive. Det er derhos Vor allerhøiestVillie, at Børn af Ufrie, som fødes efter Datum af denne Vor allerhøieste Resolution, skulle fra Fødselen af være frie, men dog forblive hos Mødrene eller Forældrene under visse Bestemmelser, hvorom Vi forbeholde Os at afgive nærmere allerhøieste Resolution. Ved at tilkjendegive Dig Foranstaaende, paalægge Vi Dig derhos at bringe Jndholdet af dette Vort allerhøieste Rescript til offentlig Kundskab i Vore vestindiske Colonier." – Ved et andet kgl. Rescript er befalet, at der strax skal nedsættes en Commission, der skal gjøre Forslag til den hensigtsmæssigste Udførelse af forbemeldte Bestemmelser, som og til, naar den forandrede Stilling for de Ufrie er indtraadt, at sikkre Negernes Subsistents, Plantagernes Dyrkning ved frit Arbeide, og overhovedet Coloniernes og Befolkningens Tarv. (B. T.) Om D. MM. Kongens og Dronningens Ophold paa For fortælles endvidere: "Hver Søndag Aften giver Kongen Assemblee i Badeanstaltens Restauration, hvortil enhver anstændig Person har Adgang. Tiden henglider der under Dands, Samtale og Thee. Baade Kongen og Dronningen tage sommetider selv Deel i Dandsen ved en Polonaise. Orchestret er besat med 10 Musikere fra Prag, der med Liv og Præcision udføre de genialeste Compositioner. Dette Musikcorps giver desuden ugentlig en Concert. Engang imellem tager Kongen over til Øen Amrum paa Jagt mellem Klitterne, navnlig efter de derværende vilde Kaniner, der erklæres for delicate. Man paastaaer, at Kongen skyder meget godt. Amrum er det meest øde Eillandaf den frisiske Øgruppe, da Totrediedele deraf ere oversvømmede af Flyvesand. Dens Beboere, c. 560, vide, at de hvert Øieblik kunne opsluges, men ikke, om det vil skee af deres for Vinden bølgende Sandbjerge eller af det mod Øen evigt buldrende Hav. Det er ellers en stor Lykke for Byen Wyck, at Hs. Maj. Kongen indfinder sig der hver Sommer for at bade; den ligesom svømmer i vellystig Behag over den Lykke, der saa uventet har begyndt med hvert Aar at udsøge den til sit Yndlingsted. Enhver Jndvaaner er med smaallig, vidsborgerlig Jver daglig betænkt paa at opsanke hver Draabe, der falder i den sølverne Regntid. Jngen har endnu kunnet fatte den nærliggende, men her ufattelige Jdee at indrette et rummeligt Gjæstgiveri. Selv Kongens Gaard, som den kaldes, er et lavt straatakt Huus. Alle Husene vende med Gavlen ud til Gaden. Man har ikke anet, at et Huus kunde vende Siden til, eller tænkt paa, at det derved tog sig bedre ud. Da der kun findes een eneste Promenade, og denne langs med Stranden, saa har Kongen kjøbt noget Jord tæt N. for Byen og ladet samme indrette til et lille simpelt, men hyggeligt Lystanlæg. Ligeledes har Hs. Majestæt nu anviist en betydelig Pengesum til Opførelsen af en Selskabsbygning i stor Stiil. Men saa livligt som det nu er paa denne lille Ø i Vesterhavet, saa stille og eensformigt maa det være efter endt Badetid, thi saa kommer næsten intet fremmed Menneske dertil. Blandt flere Deputationer, som have været der i den senere Tid, var ogsaa en fra Foreningerne mod Brændeviinsdrikken i Hertugdømmerne, for at aflægge Hs. Majestæt en Beretning om denne Sags Tilstand. Dronningen havde ligeledes den Naade at give Deputationen Audients hørte huldrig paa dens Foredrag, og da hun tager sig af Alt, som angaaer Menneskenes Vel, saa yttrede hun sig ogsaa med varm Deeltagelse om denne Menneskehedens Sag. "Det er desværre en Klage - hedder det i Fædrelandet. - der lyder næsten hver Gang et større Krigskib vender tilbage, at Mandskabet er blevet utilbørlig pryglet ombord, hvilket tjener til et sørgeligt Beviis paa, at mange af vore ældre Søofficierer, i Tillid til den Hemmelighedsfuldhed, hvormed Havets Bølger indtil videre omslutte dem og de til deres Discretion Anbetroede, endnu stadigt troe sig berettigede til at trodse det Odium, som alt længe hviler paa disse Tampebedrifter. Men efter det almindelige Udsagn skal rigtignok Kammerherre Bille her have stræbt at foregaae sine ærede Herrer Kammerater med et lysende Exempel. Det paastaaes, at faa eller ingen af Skibets tampfahige Besætning skal kunne rose sig af, ikke gjentagne Gange at have været Offer for den Raahed, mange Søofficerer synes at ansee for et nødvendigt Reqvisit for en Sømand, og Kammerherre, Bille skal heri være bleven seconderet af sine fleste øvrige Officierer. - Os forekommer det, at Søetatens Medlemmer burde forene sig om at gjøre alt muligt, for at søge at vedligeholde den Rest af Popularitet, som har overlevet Paaseilingsperioden, og ikke ved Misbrug af deres juridiske Ret til at føre Tampen i deres Skjoldmærke end yderligere forspilde Publicums Agtelse og Velvillie. Det er bekjendt nok, at den offentlige Menings Magt nu har afskaffet Pryglesystemet overalt, undtagen i Straffeanstalterne og - SøEtaten. Med Hensyn til den sidste gives der vistnok intet andet Middel til at bryde Modstanden mod Civilisationens Fordringer og Menneskehedens Ret, end at stille de Tappres Navne blot for Offentligheden, der trodse dem; paa denne Maade vil man vel nok tilsidst kunne sætte en Reform igjennem. J den Henseende er den Scene, vi igaar have overværet, et saa belærende Factum, at det maaskee kunde anbefales som Underviisningsgjenstand for Socadetterne at overvære samtlige hjemkomne Chefers Landgang paa Khvns Toldbod, for at speile sig i deres Foresattes Exempler, og om muligt at søge at analysere den glade Stemning, som Kammerherre bille f. Ex. ved denne Leilighed maa have følt sig besjælet af. Hvad de ombordværende Landsoldater derimod angaaer, der i fuld Maade skulle have havt Leilighed til at smage Kammerherrens Sømandskost, turde der maaskee være Anledning til at fremføre ogsaa en juridisk Klage. Ifølge allerhøieste Befaling ere Pryglene nemlig afskaffede i Armeen, og der kunde derfor gjøres Hr. B. det Spørgsmaal, om enten denne Forordning ikke er kommen til hans Kundskab, eller om han, ude af Stand til paa anden Maade at hæve den Ulempe, som en ulige Behandling af Skibets Besætning vilde volde, har troet sig berettiget til at tilsidesætte og overtræde Kongens Love.